Stuart Townsend

Stuart Townsend (s. 15. joulukuuta 1972 Dublin) on irlantilainen näyttelijä.  

Townsendin menestynein ja tunnetuin elokuva on Anne Ricen romaaniin perustuva Kadotettujen kuningatar (2002), jossa hän esittää vampyyri Lestatia. Muita hänen tunnettuja elokuviaan ovat esimerkiksi Ansassa (2002) ja Herrasmiesliiga (2003).

Townsend oli ohjaaja Peter Jacksonin alkuperäinen valinta Aragornin näyttelijäksi Taru sormusten herrasta -elokuvatrilogiassa, vaikka hän oli roolihahmoonsa verrattuna huomattavan nuori ja studio suhtautui valintaan alusta alkaen epäillen. Lopulta kuvausten jo alettua lokakuussa 1999 Jackson päätyi itsekin pitämään roolitusta virheenä, ja Townsend erotettiin kolmantena kuvauspäivänä. Hänen korvaajakseen valittiin Viggo Mortensen.

Townsend seurusteli pitkään näyttelijä Charlize Theronin kanssa, johon hän tutustui Ansassa-elokuvan kuvauksissa. He erosivat vuonna 2010.

Filmografia

Televisio

Lähteet

Aiheesta muualla
 
 
Stuartin fanisivut

Irlantilaiset näyttelijät
Vuonna 1972 syntyneet
Elävät henkilöt